stanford-oval/wikipedia huggingface dataset:
בעיית שלושת הגופים (סדרת טלוויזיה)
עלילה

בשנת 1967, במהלך מהפכת התרבות בסין, סטודנטית מוכשרת לאסטרופיזיקה בשם יא וונג'י עדה להוצאה פומבית להורג של אביה, פרופסור לפיזיקה, במהלך מפגש מאבק (אנ') שניהלו המשמרות האדומים. מאוחר יותר היא נשלחת למחנה עבודה לעבודות כפייה בכריתת עצים. היא מקבלת שם עותק באנגלית של הספר "אביב דומם". הספר מתגלה במהלך חיפוש, שבעקבותיו נכלאת יא וונג'י ולאחר מכן מועברת לבסיס מכ"ם סודי כדי לרצות את שארית עונשה תוך שימוש בידע הספציפי שלה בפיזיקה.
בשנת 2024, מאיצי חלקיקים ברחבי העולם החלו לפתע להפיק תוצאות אבסורדיות, מה שגרם לפיזיקה תאורטית מתקדמת להפוך לחסרת משמעות. מספר מדענים הנמצאים על סף תגליות חשובות או פריצות דרך טכנולוגיות מתחילים לראות מולם טיימר ספירה לאחור מסתורי, ומקבלים הצעה שאי אפשר לסרב לה – לא להביא את קריאות הטיימר לאפס ולהפסיק את המחקר שלהם. חלק מהם מתאבדים. מספר אנשים מקבלים חבילה עם קסדת מציאות מדומה שעולה טכנולוגית על היכולות המודרניות ב-50–150 שנה והזמנה לשחק במשחק בו השחקנים מוצאים את עצמם בפלנטה הנמצאת במערכת של שלוש שמשות, בה עידנים של כאוס ויציבות מחליפים זה את זה, וציוויליזציות מנסות לשרוד על ידי חיזוי נכון של סדר העידנים – משימה מסובכת בשל בעיית שלושת הגופים.
שחקנים ודמויות

רוזלינד צ'או - יא וונג'יה
זין טסנג - יא וונג'יה בצעירותה
ג'ס הונג - ג'ין צ'נג
אייזה גונזלס - אוגוסטינה (אוגי) סאלאזר
בנדיקט וונג - קלרנס (דא) שי
ג'ונתן פרייס - מייק אוונס
ג'ון בראדלי - ג'ק רוני
ליאם קנינגהם - תומאס וייד
ג'ובן אדפו - סול דוראנד
אלכס שארפ - וויל דאונינג
מרלו קלי - טטיאנה האס
סיה שימוקה - סופון
סאמר אוסמני - ראג' וארמה
בן שנצר - מייק אוונס בצעירותו
ודט לים - ורה יה
איב רידלי - העוקבת / ורה יה בצעירותה
הפקה

התסריטאים דייוויד בניוף וד.ב. וייס ניסו תחילה לשכנע את HBO להפיק את הסדרה, אך סורבו. בספטמבר 2020 הוכרז שהם מפתחים עיבוד טלוויזיה לרומן בעיית שלושת הגופים שישודר בנטפליקס, כשלצדם אלכסנדר וו שהיה שותף לכתיבה.
באוגוסט 2021, אייזה גונזלס ניהלה משא ומתן לתפקיד בסדרה. באותו חודש, דרק צ'אנג נשכר לביים את פרק הפיילוט. ליהוקה של גונזלס אושר על ידי ההפקה באוקטובר, כאשר הליהוקים הנוספים כוללים בנדיקט וונג, טסאי צ'ין, ג'ון בראדלי, ליאם קנינגהם וג'ובן אדפו . ביוני 2022 לוהקו ג'ונתן פריס, רוזלינד צ'או, בן שנצר ואיב רידלי.
הפקת הסדרה החלה ב-8 בנובמבר 2021, והצילומים התרחשו בבריטניה ובסין. העונה הראשונה עלתה לנטפליקס ב-2 במרץ 2024.
במאי 2024 הודיעה נטפליקס על 2 עונות נוספות לסדרה, שיעסקו בספרי ההמשך של טרילוגיית "זכרו את עבר כדור הארץ" - היער האפל (אנ') וסוף המוות (אנ').
פרסים ומועמדויות

| פרס | שנה | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס גות'הם לטלוויזיה | 4 ביוני 2024 | ההופעה הטובה ביותר בסדרת דרמה | זין טסנג | זכייה |  |
| פרס אמי אמנותי לבידור בפריים טיים | 7-8 בספטמבר 2024 | הצילום הטוב ביותר בסדרה (שעה אחת) | מרטין אהלגרן | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | עיצוב הכותרת הראשית הטוב ביותר | פטריק קלייר, ראול מרקס ואדי הרינגסון | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | עריכת התמונה הטובה ביותר בסדרת דרמה | מייקל רוסיו | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | עריכת הסאונד הטובה ביותר לסדרת קומדיה או דרמה (שעה) | טים קימל, פאולה פיירפילד, ג'ון מאטר, טים הנדס, בראדלי סי. קטונה, ג'סטין הלה, דייוויד קלוץ, סטפן פראטיקלי, ג'ייסון שרבונאו וויליאם קלרמן | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | מיקס הסאונד הטוב ביותר בסדרת קומדיה או דרמה (שעה אחת) | מארק פישמן, דניאלה דופרה וריצ'רד דייר | מועמדות |  |
| פרס אמי לבידור בפריים טיים | 15 בספטמבר 2024 | סדרת הדרמה הטובה ביותר | "בעיית שלושת הגופים" | מועמדות |  |
| פרס סאטורן | 2 בפברואר 2025 | סדרת הטלוויזיה המדע הבדיונית הטובה ביותר | "בעיית שלושת הגופים" | מועמדות |  |
ראו גם

בעיית שלושת הגופים (ספר)
הערות שוליים

↑   ניב הדס, בדיוק כמו "משחקי הכס", "בעיית שלושת הגופים" תכבוש גם את מי שאינו חובב הז'אנר, באתר הארץ, 4 באפריל 2024
↑  White, Peter (1 בספטמבר 2020). "David Benioff & D.B. Weiss Set Sci-Fi Drama 'The Three-Body Problem' As First Major Netflix Series; Alexander Woo, Rian Johnson, Rosamund Pike To EP". Deadline Hollywood. נבדק ב-4 באוגוסט 2021. {{cite web}}:  (עזרה)
↑  Kroll, Justin (3 באוגוסט 2021). "Eiza Gonzalez Joins David Beinoff And D.B. Weiss' Netflix Series 'Three-Body Problem'". Deadline Hollywood. נבדק ב-4 באוגוסט 2021. {{cite web}}:  (עזרה)
↑  Hibberd, James (19 באוגוסט 2021). "Derek Tsang to Direct Netflix's 'Three-Body Problem' from 'Game of Thrones' Showrunners (Exclusive)". The Hollywood Reporter. נבדק ב-19 באוגוסט 2021. {{cite web}}:  (עזרה)
↑  Del Rosario, Alexandra (29 באוקטובר 2021). "'3 Body Problem': MCU's Benedict Wong, Tsai Chin, 'GoT's John Bradley & Liam Cunningham Among 12 Cast In Netflix Series". Deadline Hollywood. נבדק ב-28 באוקטובר 2021. {{cite web}}:  (עזרה)
↑  Hibberd, James (23 ביוני 2022). "Netflix's '3 Body Problem' Casts Four More Actors, Including 'Game of Thrones' Alum (Exclusive)". The Hollywood Reporter. {{cite web}}:  (עזרה)
↑  "The Three-Body Problem". Production Listing. נבדק ב-20 בינואר 2022. {{cite web}}:  (עזרה)
↑  Bitran, Tara (31 במאי 2024). "3 Body Problem Will Return For Seasons 2 and". Netflix. נבדק ב-18 ביוני 2024. {{cite web}}:  (עזרה)
↑  Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Nominees / Winners, Television Academy (באנגלית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
כביש A2 (בריטניה)

| --- | --- |


 מידע כללי
 סיווג:  כביש ארצי
 אורך:  115.79 ק"מ 
 מיקום
 ערים ראשיות:  הרובע המלכותי של גריניץ', קנט, סאת'ק, בקסלי, לואישהאם 
 נקודת התחלה:  סאות'וורק, לונדון
 נקודת סיום:  דובר
 כבישים מסתעפים:  כביש הטבעת של לונדון, כביש A20, כביש A299, כביש A3, כביש M2, כביש A28 
 
 קואורדינטות:  51°22′36″N 0°32′25″E﻿ / ﻿51.3768°N 0.5403°E﻿ / 51.3768; 0.5403
  מפת מיקום  מפה מפורטת    he tabBackground:;tabBorder:#aaa;defaultTab:0;
 
כביש A2, הידוע גם בשם דרך דובר, הוא כביש ראשי בדרום מזרח אנגליה, המחבר את לונדון, הבירה, עם תעלת למאנש דרך נמל דובר שבמחוז קנט. דרך זו מחברת את לונדון לשאר יבשת אירופה דרך התעלה למטרת העברת סחורות.
ראו גם

כביש A1
כביש A3
כביש A4
כביש A5
הערות שוליים

↑  The Illustrated Road Book of England and Wales (1961). The Automobile Association: 32
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
אסוקה (סדרת טלוויזיה)

| --- | --- |

סמליל הסדרה
 מבוסס על:  דמויות מיקום "מלחמת הכוכבים" מאת ג'ורג' לוקאס
 סוגה:  דרמה מדע בדיוני אופרת חלל
 יוצרים:  ג'ון פאברו דייב פילוני
 כותבים:  דייב פילוני 
 בימוי:  דייב פילוני, Jennifer Getzinger, פיטר רמזי, Steph Green, Rick Famuyiwa, בפסקה זו רשומה אחת נוספת שטרם תורגמה 
 שחקנים:  רוזריו דוסון היידן כריסטנסן נטשה ליו בורדיזו
 ארץ מקור:  ארצות הברית 
 שפות:  אנגלית 
 מקום התרחשות:  Lothal, Corellia, קורסנט 
 מספר עונות:  1 
 מספר פרקים:  8 
 תוכנית מקור:  "המנדלוריאן" (2019–)
 הפקה
 מפיק:  ג'ון פאברו, דייב פילוני 
 מפיקים בפועל:  ג'ון פאברו דייב פילוני קתלין קנדי
 חברת הפקה:  לוקאס פילם
 הפצה:  Disney Platform Distribution
 שידור
 רשת שידור:  דיסני+ 
 תקופת שידור מקורית:  22 באוגוסט 2023 – הווה 
 קישורים חיצוניים
 דף התוכנית ב-IMDb
 
אסוקה (באנגלית: Ahsoka) היא סדרת אופרת חלל אמריקאית שפותחה על ידי ג'ון פאברו ודייב פילוני עבור שירות הזרמת המדיה "דיסני+". הסדרה היא חלק מזיכיון "מלחמת הכוכבים", וספין אוף לסדרה "המנדלוריאן", המתמקדת בקורותיה של אסוקה טאנו.
הסדרה עלתה לשידור בשירות הזרמת המדיה "דיסני+" ב-22 באוגוסט 2023.
עלילה

עשור לאחר אירועי מלחמת הכוכבים: המורדים, אסוקה טאנו מלווה בדרואיד הויאנג, חוברת לידידיה מצוות רחו הרפאים, סבין, הרה, צ'ופר על מנת לסכל את חזרתו של האדמירל הגדול ת'רון לגלקסיה ולהחזיר את חברם, הפדוואן שאבד לגלקסיה אחרת, עזרא ברידג'ר.
צוות השחקנים והדמויות

רוזריו דוסון – אסוקה טאנו: לוחמת ג'דיי שהייתה בעברה הפדוואן של אנאקין סקייווקר.
היידן כריסטנסן – אנאקין סקייווקר / דארת' ויידר: אביר ג'דיי וחונכה לשעבר של אסוקה, שפנה לצד האפל והפך לאדון סית'.
נטשה ליו בורדיזו – סבין רן: מנדלוריאנית ואמנית גרפיטי והתלמידה לשעבר של אסוקה. הדמות הופיעה בסדרת האנימציה "מלחמת הכוכבים: המורדים".
מרי אליזבת' וינסטד - הרה סינדולה: טווילקית וגנרלית בצבא של הרפובליקה החדשה. אמו של ג'ייסן סינדולה כתוצאה מיחסיה עם אביר הג'דיי המנוח, קיינן ג'ארוס. דמותה הופיעה בסדרת האנימציה "מלחמת הכוכבים: המורדים".
ריי סטיבנסון - ביילן סקול - ג'דיי לשעבר ששרד את פקודה 66 בכך שנמלט אל האזורים הלא ידועים של הגלקסיה. כעת הוא ג'דיי אפל ושכיר חרב שמחפש אחר כוח. הוא המאסטר של שין האטי ומשרת תחת מורגן אלזבת'.
איוונה סחנו - שין האטי - תלמידתו של ביילן, מהווה כג'דיית אפלה שמצווה על ידיו לרדוף אחר אסוקה.
דיאנה לי אינוסנטו - מורגן אלזבת' - השליטה לשעבר של קאלודן ואחת מאחיות הלילה האחרונות של דאת'ומיר שנותרו בחיים שכעת בברית עם ט'ראון. דמותה הופיעה בסדרה "המנדלוריאן".
דייוויד טננט - היואנג - דרואיד שיוצר חרבות אור עבור מסדר הג'דיי במשך אלפי שנים. טננט דובב את הדמות בסדרת האנימציה "מלחמת הכוכבים: מלחמת המשובטים".
אימן איספנדי - עזרא ברידג'ר - אומן הונאות לשעבר מלות'ל שנלקח תחת חסותו של קיינן ג'ארוס על מנת ללמוד להיות ג'דיי, שהקריב את עצמו ונעלם עם ט'ראון מהגלקסיה. דמותו הופיעה בסדרת האנימציה "מלחמת הכוכבים: המורדים"
אוון וויטן - ג'ייסן סינדולה - בנם של הרה סינדולה וקיינן ג'ארוס, שחולם להיות ג'דיי כפי שאביו המנוח היה.
ג'נבייב או'ריילי - מון מות'מה : הקאנצלרית של הרפובליקה החדשה והייתה בעבר סנאטורית של הרפובליקה הישנה והאימפריה וגם כמפקדת ברית המורדים. דמותה הופיעה במלחמת הכוכבים - פרק 3: נקמת הסית' וב אנדור (סדרת טלוויזיה).
לארס מיקלסן - גראנד אדמירל ט'ראון - קצין בכיר באימפריה הגלקטית מגזע הצ'יס, אשר ידוע בטקטיקות הערמומיות שלו אשר נלקח בקפיצת חלל על ידי עזרא בפורגילים (לווייתני חלל) בסוף הסדרה של "מלחמת הכוכבים: המורדים". דובב על ידי מיקלסן בסדרה הקודמת.
הפקה > פיתוח

בדצמבר 2020, חברת "לוקאס פילם" הכריזה על מספר סדרות ספין-אוף לסדרה "המנדלוריאן", בהם נכללו סדרות על דמויותיהם של אסוקה טאנו ובובה פט; בהכרזה על פיתוח סדרות הספין-אוף, נמסר כי הן יתקיימו במקביל ל"המנדלוריאן" באמצעות סיפורים הקשורים זה בזה, שיגיעו לשיאם באירוע קרוסאובר אפי. כל סדרה פותחה במקביל על ידי ג'ון פאברו ודייב פילוני, כאשר פילוני כתב ושימש כמפיק ראשי בסדרה על דמותה של אסוקה. הסדרה עתידה להתמקד בקורותיה של אסוקה טאנו, דמות אשר נוצרה על ידי פילוני עבור הסדרה המונפשת " מלחמת המשובטים" והופיעה לראשונה בלייב אקשן במהלך עונתה השנייה של "המנדלוריאן".
הפקה > ליהוק

עם ההכרזה על הפקת הסדרה בדצמבר 2020, אושר כי רוזריו דוסון תשוב לגלם את דמותה של אסוקה, אותה היא גילמה ב"המנדלוריאן". באוגוסט 2021, נמסר כי על פי הדיווחים, חברת "לוקאס פילם" מחפשת שחקנית שתגלם את דמותה של המנדלוריאנית המורדת סבין רן, שהופיעה לראשונה בסדרה המונפשת "מלחמת הכוכבים: המורדים". באוקטובר 2021, אושר כי היידן כריסטנסן ישוב לגלם את דמותו של אנאקין סקייווקר / דארת' ויידר, לאחר ששב לגלם את דמותו במיני-הסדרה "אובי ואן קנובי". בנובמבר 2021, נמסר על ליהוקה של נטשה ליו בורדיזו לגילום דמותה של סבין רן.
הפקה > צילומים

באוקטובר 2021, נודע כי צילומי הסדרה עתידים להתחיל בתחילת שנת 2022. במאי 2022, הוכרז בחשבון הטוויטר הרשמי של זיכיון "מלחמת הכוכבים" כי צילומי הסדרה החלו.
שידור

הסדרה עלתה לשידור בשירות הזרמת המדיה "דיסני+" ב-22 באוגוסט 2023.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אנני | הנפשת הדמות הטובה ביותר בסרט לייב אקשן | ריק אוקונור, מייק בוליו, סטיוארט אלבס, קווין רויטר ווואי קיט וואן | מועמדות |  |
| 2024 | פרס בחירת הקהל | תוכנית המדע בדיוני/פנטזיה של השנה | "אסוקה" | מועמדות |  |
| 2024 | פרס בחירת הקהל | כוכבת הטלוויזיה של השנה | רוזריו דוסון | מועמדות |  |
| 2024 | פרס בחירת הילדים של ניקלודיאון | כוכבת טלוויזיה אהובה (משפחה) | רוזריו דוסון | מועמדות |  |
| 2024 | פרס אמי אמנותי לבידור בפריים טיים | תלבושות פנטזיה/מדע בדיוני הטובות ביותר | שונה טרפצ'יץ', אליסה אלקלה ודבון פטרסון | זכייה |  |
| 2024 | פרס אמי אמנותי לבידור בפריים טיים | עיצוב השיער הטוב ביותר – תקופתי או פנטזיה/מדע בדיוני | מריה סנדובל, אשלי צ'ילדרס, סאלי סיגנוביץ', מארק מייפיל ואלין טופר | מועמדות |  |
| 2024 | פרס אמי אמנותי לבידור בפריים טיים | איפור התותבות הטוב ביותר | אלכסיי דמיטריו, כריסטינה וולץ, אנה גבריאלה קווינונס אוררגו, ג'יי אלן סקוט, איאן גודווין, קאל תומאס, אלכס פרון וסקוט סטודארד | מועמדות |  |
| 2024 | פרס אמי אמנותי לבידור בפריים טיים | עריכת הסאונד הטובה ביותר לסדרת קומדיה או דרמה (חצי שעה) ואנימציה | מת'יו ווד, בוני ווילד, דייוויד אקורד, ג'יימס ספנסר, ונסה לאפאטו, סטפני מקנאלי, טריי טרנר, קימברלי פטריק, טים פארל, ג'ואל ראבה, כריס טרגסן, רוני בראון, הייקי קוסי ושלי רודן | מועמדות |  |
| 2024 | פרס אמי אמנותי לבידור בפריים טיים | האפקטים החזותיים המיוחדים הטובים ביותר בעונה או בסרט | ריצ'רד בלוף, ג'קריס סמיטנט, פול קוואנה, TC האריסון, סקוט פישר, אנריקו דאם, ג'סטין ואן דר לק, ריק אוקונור וג'יי אלן סקוט | מועמדות |  |
| 2025 | פרס סאטורן | סדרת הטלוויזיה המדע הבדיונית הטובה ביותר |  | מועמדות |  |
| 2025 | פרס סאטורן | השחקנית הטובה ביותר בסדרת טלוויזיה | רוזריו דוסון | זכייה |  |
הערות שוליים

1 2 3  Gartenberg, Chaim (December 10, 2020). "Disney Plus is getting two new Mandalorian spinoffs: Rangers of the New Republic and Ahsoka". The Verge. Archived from the original on December 10, 2020. Retrieved December 10, 2020.
1 2 3  Kit, Borys (October 22, 2021). "Hayden Christensen Returning to Star Wars With 'Ahsoka' Series (Exclusive)". The Hollywood Reporter. Archived from the original on October 22, 2021. Retrieved October 22, 2021.
1 2  Andreeva, Nellie (November 19, 2021). "'Star Wars: Ahsoka': Natasha Liu Bordizzo To Play Sabine Wren In Disney+ Series". Deadline Hollywood. Archived from the original on November 21, 2021. Retrieved November 19, 2021.
1 2 3  Anderton, Ethan (December 10, 2020). "Lucasfilm Announces 'The Mandalorian' Spin-Offs 'Ahsoka' and 'Rangers of the New Republic'". /Film. Archived from the original on December 10, 2020. Retrieved December 10, 2020.
1 2 3  Vary, Adam B. (December 19, 2020). "How Disney and Lucasfilm Are Remaking Star Wars in the Image of Marvel Studios". Variety. Archived from the original on December 19, 2020. Retrieved December 19, 2020.
↑  Taylor, Drew (December 21, 2020). "Jon Favreau Reveals 'Rangers of the New Republic' Setting, Who's Behind 'Ahsoka'". Collider. Archived from the original on December 22, 2020. Retrieved February 14, 2021.
↑  "Future Lucasfilm Projects Revealed". StarWars.com. December 10, 2020. Archived from the original on December 13, 2020. Retrieved December 14, 2020.
↑  Sciretta, Peter (March 20, 2020). "Star Wars Exclusive: 'The Mandalorian' Season 2 Casts Rosario Dawson as Ahsoka Tano". /Film. Archived from the original on March 20, 2020. Retrieved March 20, 2020.
↑  Couch, Aaron (August 11, 2021). "Marvel Revs Up New Chapter in Animation With 'What If…?'". The Hollywood Reporter. Archived from the original on August 11, 2021. Retrieved August 11, 2021.
↑  Bankhurst, Adam (May 9, 2022). Ahsoka, the Original Disney+ Star Wars Series, Has Officially Begun Production. IGN. Retrieved May 9, 2022
↑  Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  Every Kids’ Choice 2024 Winner!, Nick (באנגלית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Matt Neglia, The 2024 Saturn Award Winners, Next Best Picture, ‏2025-02-03 (באנגלית אמריקאית)
יו ג'קמן

| --- | --- |

יו ג'קמן, 2017
 לידה:  12 באוקטובר 1968 (בן 56) אוסטרליה סידני, ניו סאות' ויילס, אוסטרליה
 שם לידה:  Hugh Michael Jackman 
 מדינה:  אוסטרליה, הממלכה המאוחדת 
 תקופת הפעילות:  מ-1994 
 מקום לימודים:  האוניברסיטה לטכנולוגיה של סידני  אקדמיית אוסטרליה המערבית לאמנויות הבמה 
 בן או בת זוג:  דבורה-לי פורנס (1996–2023) 
 מספר צאצאים:  2 
 פרסים והוקרה:  פרס גלובוס הזהב
 פרופיל ב-IMDb
 חתימה:   
 
יו מייקל ג'קמן AC (באנגלית: Hugh Michael Jackman; נולד ב-12 באוקטובר 1968) הוא שחקן קולנוע, טלוויזיה ותיאטרון אוסטרלי, זוכה פרס גלובוס הזהב, פרס אמי, פרס גראמי ושני פרסי טוני, אשר היה מועמד לפרס אוסקר לשחקן הטוב ביותר לשנת 2013 על תפקידו בתור ז'אן ולז'אן בסרט "עלובי החיים".
בתור שחקן, זמר ורקדן ג'קמן זכה לתהילה בתיאטרון בזכות הופעותיו במחזמר "The boy from Oz" בברודוויי וכן ב"אוקלהומה!" בווסט אנד באנגליה, בסרטים "ואן הלסינג", "יוקרה", "אוסטרליה", "מסע בזיכרון", וכן בשל הופעתו כוולברין בסדרת סרטי אקס-מן. כמו כן בזכות הופעתו בתור פי. טי. ברנום בסרט "האמן הגדול מכולם".
בנובמבר 2008 זכה ג'קמן בתואר הגבר הסקסי ביותר של המגזין "פיפל". הוא נבחר כשגריר רצון טוב של סיאול, קוריאה הדרומית, ב-10 באפריל 2009. ב-22 באפריל 2009 עבר טקס טביעת רגל ויד באולם התיאטרון הסיני.
ביוגרפיה

ג'קמן נולד בסידני שבאוסטרליה למשפחה נוצרית אדוקה. והוא הצעיר מבין חמישה אחים ואחיות. הוריו היגרו לאוסטרליה מאנגליה. כשג'קמן היה בן 8 אמו עזבה את המשפחה וחזרה לאנגליה, ואביו גידל אותו ואת אחיו ואחיותיו בגפו.
ג'קמן למד באוניברסיטה לטכנולוגיה של סידני וסיים את לימודיו בשנת 1991 עם תואר ראשון בתקשורת. אחרי האוניברסיטה הוא לקח קורס הנקרא "המסע" שנמשך שנה במרכז למשחק בסידני. לאחר שסיים את הקורס הוצע לו תפקיד נחשק באופרת הסבון הפופולרית "שכנים", אך הוא דחה את ההצעה מאחר שהעדיף ללמוד באקדמיה לאמנויות הבמה בפרת', שם סיים את לימודיו בשנת 1994.
חייו האישיים

ג'קמן התחתן עם השחקנית והבמאית האוסטרלית דבורה-לי פורנס (אנ'), שאותה פגש במהלך הצילומים לסדרה "קורלי" בשנת 1996. לאחר שפורנס עברה שתי הפלות טבעיות בניסיונות להרות בעזרת הפריה חוץ-גופית החליטו השניים לאמץ. בני הזוג אימצו שני ילדים - בן בשנת 2000 ובת בשנת 2005. בני הזוג נפרדו ב-2023.
בני הזוג הקימו את חברת ההפקות Seed Productions, שפורקה בשנת 2010 על ידי ג'קמן. ג'קמן עצמו עיצב לפורנס טבעת אירוסין, ובטבעות הנישואים שלהם חרוטה הקדשה בסנסקריט "Om paramar mainamar" - "אנחנו מקדישים את אהבתנו למקור גדול יותר".
ג'קמן הוא חובב ספורט מושבע. בתיכון הוא שיחק רוגבי, קריקט, קפיצה לגובה, שחייה, כמו גם כדורסל ושיט קיאקים. כמו כן הוא מנגן בפסנתר ועושה יוגה כל יום. ג'קמן נמנה כחבר בבית ספר לפילוסופיה מעשית מאז שנת 1992.
חייו האישיים > פעילות פילנתרופית

ג'קמן תומך בתוכנית מיקרו אשראי - הקצאה של הלוואה קטנה מאוד ליזמים ובעלי עסקים עניים במדינות לא מפותחות. הוא תומך של מוחמד יונוס, מחלוצי תוכנית מיקרו אשראי וזוכה פרס נובל לשלום לשנת 2006. נוסף על כך, הוא תרם את קולו לאחרונה לפרויקט העוני הגלובלי, ולסרט התעודי The Burning Season. על התחממות גלובלית.
ג'קמן תומך גם בארגון הצדקה "אמנות האליסיום", בארגון הטלוויזיה המסחרית של מילווקי, והוא ואשתו הם פטרונים של המוסד לתרומת מח עצם באוסטרליה.
פרסים ומועמדויות > זכיות

1997- פרס וראייטי לשחקן הטוב ביותר במחזמר עבור Sunset Boulevard
1998 - פרס מו לשחקן הטוב ביותר במחזמר עבור Sunset Boulevard
2004 - פרס Drama Desk לשחקן המצטיין ביותר במחזמר עבור Boy from Oz
2004 - פרס התיאטרון העולמי לשחקן הטוב ביותר במחזמר עבור Boy from Oz
2004 - פרס הקהל בברודוויי עבור Boy from Oz
2004 - פרס Drama League להופעה המובחרת ביותר במחזמר עבור Boy from Oz
2004 - פרס Outer Critics Circle לשחקן הטוב ביותר במחזמר עבור Boy from Oz
2004 - פרס TDF-פרד אסתר לרקדן הטוב ביותר בתיאטרון עבור Boy from Oz
2004 - פרס בחירת קהל התיאטרון לשחקן הטוב ביותר במחזמר עבור Boy from oz
2004 - פרס טוני לשחקן הטוב ביותר במחזמר עבור Boy from Oz
2025 - פרס סאטורן לשחקן המשנה הטוב ביותר עבור "דדפול & וולברין"
פרסים ומועמדויות > מועמדויות

1997 - פרס מו לשחקן הטוב ביותר במחזמר עבור "היפה והחיה"
1998 - פרס אוליבייה לשחקן הטוב ביותר במחזמר עבור "אוקלהומה!"
2006 - Green Room לאמן הטוב ביותר - Boy from Oz
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1999 | Erskineville Kings | וייס |  |
| 1999 | Paperback Hero | ג'ק וויליס |  |
| 2000 | אקס-מן | ג'יימס ג'ימי "לוגאן" האולט/וולברין |  |
| 2001 | מישהו כמוך | אדי |  |
| 2001 | שם קוד: דג חרב | סטנלי גיבסון |  |
| 2001 | קייט ולאופולד | לאופולד אלקסיס אלייג'ה ווקר גארת' תומאס מאונטבאטן | מועמד פרס גלובוס הזהב לשחקן הטוב ביותר - סרט קומדיה או מוזיקלי |
| 2003 | אקס-מן 2 | ג'יימס ג'ימי "לוגאן" האולט/וולברין |  |
| 2004 | ואן הלסינג | גבריאל ואן הלסינג (אנ') |  |
| 2005 | סיפורים על נשמות אבודות | רוג'ר |  |
| 2006 | אקס-מן 3: המפלט האחרון | ג'יימס ג'ימי "לוגאן" האולט/וולברין |  |
| 2006 | סקופ | פיטר לימן |  |
| 2006 | המעיין | תומאס, טומי, תום |  |
| 2006 | יוקרה | רוברט "דנטון הגדול" אנג'יר / לורד קולדלו |  |
| 2006 | חיים בזרם | רודי | דיבוב |
| 2006 | תזיזו ת'רגליים | ממפיס | דיבוב |
| 2008 | הונאה | וייט בוז | גם מפיק |
| 2008 | אוסטרליה | הנהג |  |
| 2009 | אקס-מן המקור: וולברין | ג'יימס ג'ימי "לוגאן" האולט/וולברין | גם מפיק |
| 2011 | אקס-מן: ההתחלה | ג'יימס ג'ימי "לוגאן" האולט/וולברין |  |
| 2011 | סיפור כתוב במניפה | ארתור |  |
| 2011 | חמאה | בויד בולטון |  |
| 2011 | פלדה אמיתית | צ'ארלי קנטון |  |
| 2012 | שומרי האגדות | ארנב הפסחא | דיבוב |
| 2012 | עלובי החיים | ז'אן ולז'אן | זוכה פרס גלובוס הזהב לשחקן הטוב ביותר מועמד פרס אוסקר לשחקן הטוב ביותר מועמד פרס באפט"א לשחקן הטוב ביותר בתפקיד ראשי מועמד גילדת שחקני המסך לשחקן הטוב ביותר |
| 2013 | סרט 43 | דייוויס |  |
| 2013 | אסירים | קלר דובר |  |
| 2013 | וולברין | ג'יימס ג'ימי "לוגאן" האולט/וולברין |  |
| 2014 | אקס-מן: העתיד שהיה | ג'יימס ג'ימי "לוגאן" האולט/וולברין |  |
| 2014 | לילה מוטרף במוזיאון 3: סוד הקבר | עצמו |  |
| 2015 | צ'אפי | וינסנט מור |  |
| 2015 | אני וארל וזאת שעומדת למות | עצמו |  |
| 2015 | פן | שחור הזקן |  |
| 2016 | אדי הנשר | ברונסון פירי |  |
| 2016 | אקס-מן: אפוקליפסה | ג'יימס ג'ימי "לוגאן" האולט/וולברין |  |
| 2017 | לוגאן | ג'יימס ג'ימי "לוגאן" האולט/וולברין |  |
| 2017 | האמן הגדול מכולם | פי. טי. ברנום | מועמד פרס גלובוס הזהב לשחקן הטוב ביותר - סרט קומדיה או מוזיקלי זוכה פרס גראמי לפסקול אוסף השירים הטוב ביותר למדיה ויזואלית |
| 2018 | המועמד המוביל | גארי הארט (אנ') |  |
| 2019 | מיסטר לינק | סר ליונל פרוסט | דיבוב |
| 2019 | חינוך רע (אנ') | פרנק טאסון | מועמד פרס אמי לשחקן הטוב ביותר במיני-סדרה או סרט טלוויזיה - 2020 |
| 2021 | לשחרר את גאי | שחקן במסיכה | דיבוב |
| 2021 | מסע בזיכרון | ניקולה "ניק" בניסטר |  |
| 2023 | הבן | פיטר מילר | מועמד לפרס האקדמיה האוסטרלית לאמנויות הקולנוע והטלוויזיה הבינלאומי לשחקן הטוב ביותר |
| 2024 | דדפול & וולברין | ג'יימס ג'ימי "לוגאן" האולט/וולברין |  זוכה פרס סאטורן לשחקן המשנה הטוב ביותר (2025) |
| יפורסם בהמשך | The Good Spy | רוברט איימס |  |
| יפורסם בהמשך | Apostle Paul | פול |  |
| יפורסם בהמשך | Song Sung Blue | יפורסם בהמשך |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1994 | Law of the Land | צ'ארלס "צ'יקה" מק'ריי | פרק: "Win, Lose and Draw" |
| 1995 | Correlli | קווין ג'ונס | תפקיד ראשי; 10 פרקים |
| 1995 | Blue Heelers | בריידי ג'קסון | פרק: "Just Desserts" |
| 1996 | האיש מסנואי ריבר | דאנקן ג'ונס | 5 פרקים |
| 1998 | Halifax f.p. | אריק רינגר | פרק: "Profile of a Serial Killer" |
| 1999 | אוקלהומה! | קארלי מק'ליין | סרט טלוויזיה |
| 2003 | טקס פרסי הטוני ה-57 | מנחה |  |
| 2004 | טקס פרסי הטוני ה-58 | מנחה | זוכה פרס אמי לבידור בפריים-טיים לתוכניות מיוחדות יוצאות מן הכלל |
| 2005 | טקס פרסי הטוני ה-59 | מנחה | מועמד פרס אמי לבידור בפריים-טיים לתוכניות מיוחדות יוצאות מן הכלל |
| 2007 | Viva Laughlin | ניקי פונטנה | פרק: "Pilot" גם מפיק בפועל |
| 2009 | טקס פרסי אוסקר ה-81 | מנחה | מועמד פרס אמי לבידור בפריים-טיים לתוכניות מיוחדות יוצאות מן הכלל |
| 2010 | רחוב סומסום | עצמו | פרק: "Tribute to Number Seven" |
| 2011 | סאטרדיי נייט לייב | דניאל רדקליף | פרק: "Ben Stiller/Foster the People" |
| 2014 | טקס פרסי הטוני ה-68 | מנחה | מועמד פרס אמי לבידור בפריים-טיים לתוכניות מיוחדות יוצאות מן הכלל |
| 2020 | Home Movie: The Princess Bride | הנסיך המפרדינק | פרק: "As You Wish" |
| 2021 | פה גדול | עצמו | דיבוב; פרק: "No Nut November" |
| 2022 | משאבי אנוש | דנטה | דיבוב; 7 פרקים |
| 2023 | קואלה מן | גרג | דיבוב; 8 פרקים |
ג'נה אורטגה

| --- | --- |

 לידה:  27 בספטמבר 2002 (בת 22) קואצ'לה, קליפורניה, ארצות הברית ארצות הברית
 שם לידה:  ג'נה מארי אורטגה
 מדינה:  ארצות הברית 
 תקופת הפעילות:  מ-2012
 עיסוק:  שחקנית
 מקום לימודים:  John Glenn Middle School of International Studies 
 https://jennaortega.com/
 פרופיל ב-IMDb
 חתימה:   
 
ג'נה מארי אורטגה (באנגלית: Jenna Marie Ortega; נולדה ב-27 בספטמבר 2002) היא שחקנית אמריקאית שהתפרסמה בזכות השתתפותה בסדרות "ג'יין הבתולה" ו"הארלי באמצע" וזכות גילום דמותה של ונסדיי אדמס בסדרה "ונסדיי" ושל טרה קרפנטר בסרטים "יום הכן", "צעקה" ו"צעקה 6". אורטגה גם מדבבת את דמותה של הנסיכה איזבל בסדרה המונפשת של ערוץ דיסני "אלנה מאוולור".